Document ID: /roh_data/filtered/fineweb-2-filterrobots_roh.jsonl.gz/59208

Glindesdi saira è vegnì serrà il Pass dal Fuorn, suenter ch'i aveva bischà quasi l'entir di. Cun la plievgia dal glindesdi saira ha la massa da naiv bletscha chaschunà ina situaziun difficila. Tenor l'Uffizi da construcziun bassa hai en tut dà var 70 centimeters naiv. En divers lieus era uschia privel da lavinas e plirs squatschs da naiv pli pitschens èn arrivads sin la via chantunala. In tal squatsch avess bastà per sutterrar in auto. L'Uffizi da construcziun bassa ha per consequenza serrà la via per pudair rumir la naiv.
Entant è la via dal Pass dal Fuorn però puspè averta.